open-index/open-wikipedia-markdown huggingface dataset:
Majstrovstvá Ázie v halovom pozemnom hokeji mužov 2014

**Majstrovstvá Ázie v halovom pozemnom hokeji mužov 2014** boli v poradí 5. Majstrovstvá Ázie v halovom pozemnom hokeji mužov, ktoré organizuje Ázijská federácia pozemného hokeja (ASHF). Konali sa v dňoch od 15.21. júna 2014 v meste Čang-chua, na Taiwane, za účasti 5 tímov. Jediným nováčikom turnaja bolo družstvo Indonézie. Naopak, družstvo Uzbekistanu sa z turnaja na poslednú chvíľu odhlásilo. Titul obhájil Irán, ktorý doteraz zvíťazil na všetkých turnajoch. Bronzový Kazachstan získal svoju prvú medailu.

Turnaj bol zároveň kvalifikáciou na Halové majstrovstvá sveta 2015, ktoré sa uskutočnia v Nemecku. Kvalifikovalo sa na ne iba víťazné družstvo.

## Účastníci

Pozn: Číslo v zátvorke udáva umiestnenie v medzinárodnom rebríčku FIH k septembru 2013.

## Výsledky
### Základná skupina

#### Play off
##### Stretnutie o 3. miesto

##### Finále

## Konečné poradie

## Referencie

## Externé odkazy
* Majstrovstvá Ázie 2014 na oficiálnej stránke Ázijskej federácie pozemného hokeja  

Kategória:Pozemný hokej v 2014
Muži
Kategória:Športové podujatia na Taiwane
Something Good

„**Something Good**“ je skladba anglickej elektronickej skupiny Utah Saints z roku 1992. Prvýkrát sa objavila na sedemskladbovom EP *Something Good*, neskôr už na debutovom albume *[[Utah Saints (album)|Utah Saints]]*. „Something Good“ je agresívna house skladba, ktorá obsahuje vokálne prvky zo skladby „Cloudbusting“ od Kate Bush. Ako singel dosiahol 4. miesto v rebríčku UK Singles Chart a tiež 7. miesto v Hot Dance Club Play.

V roku 2008 bola skladba remixovaná a vydaná pod názvom „**Something Good '08**“. Vokály Kate Bush boli nahrané speváčkou Davinou Perrerou. Táto verzia bola vydaná dňa 17. marca 2008.

## Zoznam skladieb
### „Something Good“ (1992 USA singel)
#„Something Good“ – 5:55
#„Anything Can Happen“ – 3:12
#„What Can You Do for Me“ – 6:06
#„Trance Atlantic Flight“ – 7:08
#„Trance Europe Caress“ – 5:01
#„Something Good“ (051 Mix by John Kelley) – 5:45
#„What Can You Do for Me“ (Salt Lake Mix) – 5:53

### „Something Good“ (1992 UK CD singel)
#„Something Good“ (7-Inch) – 3:33
#„Something Good“ (12-Inch) – 5:58
#„Something Good“ (051 Mix) – 5:47
#„Trance Atlantic Flight“ – 7:09

### „Something Good '08“ (2008 UK CD [[maxi singel]])
#„Something Good '08“ (Radio Edit) – 2:44
#„Something Good '08“ (Van She Tech Mix)
#„Something Good '08“ (High Contrast Remix)
#„Something Good '08“ (Warren Clarke Remix)
#„Something Good '08“ (Ian Carey Remix)
#„Something Good '08“ (Prok & Fitch Remix)
#„Something Good '08“ (eSquire Remix)
#„Something Good '08“ (Video)

### „Something Good '09“ (2009 USA Digital – EP)
#„Something Good '09“ (Radio Edit) – 2:42
#„Something Good '09“ (Warren Clarke Radio Edit)
#„Something Good '09“ (Van She Tech Mix)
#„Something Good '09“ (eSquire Remix)
#„Something Good '09“ (Bart B More Remix)

## Pozície v rebríčkoch

## Referencie

## Zdroj

Kategória:Single z 1992
Kategória:Single z 2008
Kategória:Piesne skupiny Utah Saints
Kategória:House piesne
Encyklopédia slovenských spisovateľov

**Encyklopédia slovenských spisovateľov** je slovenská dvojzväzková špecializovaná encyklopédia, ktorú vydalo vydavateľstvo Obzor v roku 1984. Vyšla v rámci edície Encyklopédie vydavateľstva Obzor v náklade 35 000 kusov (každý zväzok).

*Encyklopédia slovenských spisovateľov* „má podrobne spracované heslá s osobitným súpisom diela a literatúry o spisovateľovi“.

Konečný dátum pre spracovanie údajov bol 31. december 1980, časový záber bol od čias Veľkej Moravy po súdobú literatúru. Encyklopédia je rozdelená na tri časti. Prvá časť je slovník slovenských spisovateľov (celý 1. zväzok a s. 5 - 281 v 2. zväzku). Druhá obsahuje heslá o slovenskom literárnom živote: časopisy, významné edície, vydavateľstvá, zborníky a podobne (s. 282 - 512 v 2. zväzku). Tretiu časť tvorí sumarizujúca stať s názvom „Slovenská literatúra“ (s. 513 - 534 v 2. zväzku). Encyklopédia slovenských spisovateľov celkovo obsahuje vyše 1200 hesiel.

Na diele pracovalo 88 literárnych historikov a kritikov pod vedením Karola Rosenbauma.

## Referencie


## Bibliografický odkaz
* 
* 

Kategória:Knihy z 1984
Kategória:Slovenské encyklopédie
Sojky v hlave

***Sojky v hlave*** je slovenský film, ktorý natočil debutujúci režisér Juraj Lihosit podľa námetu a scenára Dušana Dušeka.

Je to pokus o zachytenie citového a myšlienkového sveta detí na prahu puberty, o načrtnutí problémov ktoré tento vek prináša. V mozaikovitej skladbe drobných prázdninových príhod zobrazujú autori prvé citové vzplanutie a sklamanie chlapca z malého mesta, drobné rodinné konflikty a kritický postoj vtedajších detí k okoliu. Maťo nespĺňa otcovu túžbu, aby sa venoval vo voľných chvíľach futbalu. Oveľa radšej trávi čas chytaním rýb s kamarátom Robom. Začína tiež snívať o spolužiačke Terke a dobrodružnom úteku z domu. Juraj Lihosit tak čiastočne narúša všeobecne prijatý obraz "šťastného a bezstarostného" detstva. Film je spracovaný v pomerne netypickom žánri lyrickej komédie. Úprimnosť výpovedí však narušuje prílišná štylizácia a schematickosť niektorých postáv. Film sa nakrúcal v Bratislave, vo Vojke, v Pezinku a Starej Turej.

## Tvorcovia
* réžia – Juraj Lihosit
* scenár – Dušan Dušek
* kamera – Vincent Rosinec
* hudba – Ján Kovář
* architekt – Roman Rjachovský
* návrhy kostýmov – Milan Čorba
* strih – Patrik Pašš
* zvuk – Milan K. Neméthy
* vedúci výroby – Viliam Čánky

## Osoby a obsadenie
* Maťo – Branislav Mišík
* Terka – Elena Podzámska
* Robo – Jaroslav Žilinec
* Maťov otec – Stanislav Dančiak
* Maťova Matka – Jitka Zelenohorská
* Spiro – Viliam Polónyi
* Vojta – Juraj Kukura

## Ocenenia
* 24. Filmový festival pre deti Gottwaldov (dnes Zlín) 1984 – *Cena OV Zväzu družstevných roľníkov v Gottwaldove a Cena redakcie časopisu Ohník udelená detskou porotou*
* 24. Filmový festival pre deti Gottwaldov (dnes Zlín) 1984 – *Cena za najlepší detský herecký výkon udelená odbornou porotou* pre Branislava Mišíka
* 19. FFM Trutnov 1984 – *Čestné uznanie*
* *Cena Paľa Bielika za rok 1984 pre za kameru spolu s filmom Uhol pohľadu (udelená v r. 1985)* – pre Vincenta Rosinca

Kategória:Slovenské filmové komédie
Kategória:Detské filmy a seriály
Kategória:Filmy z 1984
Kategória:Filmy podľa názvu
Fortuna liga 2014/2015

**Fortuna liga 2014/15** bol 22. ročník najvyššej slovenskej futbalovej súťaže. Majstrovský titul obhajoval ŠK Slovan Bratislava, úplným nováčikom ligy bol tím FO ŽP Šport Podbrezová, ktorý nahradil FC Nitra. Titul získal tím FK AS Trenčín po prvý raz, na druhom mieste skončila MŠK Žilina a na tretom mieste ŠK Slovan Bratislava. Do 2.ligy zostúpil FK Dukla Banská Bystrica, a bez licencií MFK Košice.

## Tímy v sezóne 2014/15

## Konečná tabuľka

## Výsledky
### Jesenná časť

* Vodorovne sú výsledky na domácom ihrisku, zvislo na ihrisku súpera

### Jarná časť

* Vodorovne sú výsledky na domácom ihrisku, zvislo na ihrisku súpera

## Poznámky


## Externé odkazy
* Prehľad zápasov
* Oficiálna stránka súťaže

## Zdroj
* Výsledky zápasov

Kategória:Futbal v 2014
Kategória:Futbal v 2015
Kategória:Najvyššia futbalová súťaž na Slovensku
Alexander Strelinger

**Alexander Strelinger** (* 10. september 1934, Turčiansky sv. Martin – † 10. júl 2022, Praha) bol bývalý slovenský kameraman a fotograf.

Strednú školu študoval v Brne, v roku 1960 ukončil štúdium kamery na FAMU. Po absolvovaní začal pôsobiť ako kameraman dokumentárnych filmov v Bratislave. Počas svojej kariéry spolupracoval na dokumentárnych filmoch s mnohými významnými slovenskými režisérmi. Významnú kapitolu v jeho filmografii tvorí spolupráca s Martinom Slivkom, nakrútili spolu viacero dokumentov a portrétov." Počas svojej kariéry nakrútil viac ako 130 dokumentárnych filmov.

Svoje fotografie vystavoval už v roku 1960 (*Štyria mladí fotografi*), v roku 1990 (*Slovenská fotografia 60. rokov*), v rámci bratislavského Mesiaca fotografie 2009 pod názvom *Alexander Strelinger: Úvahy a neúvahy 1953-1959*. V rámci udeľovania cien za najlepší kameramanský výkon *Kamera 2008* získal *Cenu za celoživotné dielo*. Pôsobil dlhé roky ako pedagóg na Vysokej škole múzických umení v Bratislave na odbore dokumentárny film , neskôr v ateliéri kameramanskej tvorby. 

## Filmografia
### Spolupráca s [[Martin Slivka|Martinom Slivkom]]
* 1969 Človek a hra
* 1987 Ľudová architektúra južného a západného Slovenska

### Spolupráca s [[Dušan Hanák|Dušanom Hanákom]]
* 1965 Analógie
* 1965 Metamorfózy
* 1966 Variácie kľudu
* 1966 Impresia
* 1974 Let modrého vtáka

### Spolupráca s [[Peter Solan|Petrom Solanom]]
* 1974 Nemecká
* 1976 Rozhovor o jednom centimetri nádeje
* 1977 Architekt
* 1977 Len lístok poľnej pošty
* 1978 Balkón plný plienok
* 1980 Záhrada plná plienok
* 1981 Seď a poď

### Spolupráca s [[Vladimír Kubenko|Vladimírom Kubenkom]]

### Ostatná filmografia

## Režijná filmografia
* 1969 Cannes 68-69
* 1976 Pozsony Pressburg Bratislava

## Referencie

Kategória:Slovenskí kameramani
Kategória:Slovenskí fotografi
Kategória:Členovia SFTA
Kategória:Absolventi FAMU v Prahe
Kategória:Držitelia ceny Igric
FK Pohronie

**FK Pohronie** je slovenský futbalový klub z mesta Žiar nad Hronom hrajúci v najvyššej slovenskej futbalovej súťaži od sezóny 2019/20. Domáce zápasy hráva na Mestskom štadióne Žiar nad Hronom, ktorý disponuje kapacitou 2 309 miest.

## História
1. júna 2012 sa kluby TJ Sokol Dolná Ždaňa a FK Žiar nad Hronom zlúčili a tak vznikol klub FK Pohronie. Klub začal hrávať v 3. lige, no hneď v prvej sezóne sa umiestnil na prvom mieste tabuľky a postúpil do 2. ligy. Do leta 2017 hrával klub svoje ligové zápasy na ihrisku v Dolnej Ždani. Následne sa presunul na štadión v Žiari nad Hronom, ktorý bol v danom čase na novo zrekonštruovaný. Po šiestich rokoch v 2. lige klub v sezóne 2018/19 obsadil prvé miesto tabuľky a historicky po prvýkrát postúpil do najvyššej súťaže, v ktorej sa po prvý raz predstavil v sezóne 2019/20.

### Názvy klubu
* 2012 – **FK Pohronie**

## Úspechy
### Domáce
* **[[2. slovenská futbalová liga]]** *(1993–súčasnosť)*
** *Víťazi (1)*: 2018/19 (Postup)
* **[[3. liga|3. slovenská futbalová liga]]** *(1993–súčasnosť)*
** *Víťazi (1)*: 2012/13 (Postup)

## Spolupráca
### Sponzori

### Iné futbalové kluby
Nasledujúce futbalové kluby spolupracujú s FK Pohronie:
*  MFK Žarnovica (2018–2019, 2021-súčasnosť)
*  MFK Nová Baňa (2019–2022)

## Tréneri
Zoznam trénerov klubu od postupu do najvyššej slovenskej futbalovej súťaže:
*  Milan Nemec (2017–2019)
*  Rastislav Urgela (2019)
*  Ján Rosinský (2019)
*  Mikuláš Radványi (2019–2020)
*  Jan Kameník (2020–2021)
*  Gergely Geri (2021–2021)
*  Pablo Villar (2021-2021)
*  Martin Bittengl  Lubomir Adler(2021)

## Referencie

## Externé odkazy
* Oficiálna stránka tímu FK Pohronie
* FK Pohronie  na oficiálnej stránke slovenskej najvyššej futbalovej súťaže
* FK Pohronie na stránke Futbalnet

Pohronie
Kategória:Futbalové kluby založené v 2012
Kategória:Šport v Žiari nad Hronom
Divočina plukovníka Boba

**Divočina plukovníka Boba** () je  rozľahlé chránené územie v juhozápadnom rohu Olympijského národného lesa v americkom štáte Washington.  Svoje meno nesie po rečníkovi z 19. storočia Robertovi Greenovi Ingersollovi a nachádza sa asi 25 kilometrov východne od Quinaultského jazera. Zatiaľ čo nadmorská výška sa tu v rôznych častiach pomerne líši, druhou najvyššou horou je Hora plukovníka Boba s 1 371 metrami nad morom. Divočinu pokrýva dažďový prales mierneho pásma, ktorého ročný úhrn zrážok dosahuje 3 810 milimetrov.

## Referencie


## Externé odkazy
* GORP 
* US Forest Service
* wilderness.net 

## Zdroj

Kategória:Chránené územia v USA
Lekárska fakulta Slovenskej zdravotníckej univerzity v Bratislave

**Lekárska fakulta Slovenskej zdravotníckej univerzity** (skr. **LF SZU**) je priamym pokračovateľom Fakulty zdravotníckych špecializačných štúdií, ktorá bola zriadená spolu s Fakultou ošetrovateľstva a zdravotníckych odborných štúdií a s Fakultou verejného zdravotníctva na báze Slovenskej zdravotníckej univerzity. Svojou činnosťou nadviazala na aktivity  Slovenskej postgraduálnej akadémie, ktorá od roku 1953 pod rôznymi názvami zabezpečovala postgraduálnej vzdelávanie lekárov, farmaceutov a iných zdravotníckych pracovníkov s vysokoškolským vzdelaním. Podobne rozvíjala a zabezpečovala aj kontinuálne medicínske vzdelávanie najmä formou periodických a cyklických školení už uvedených kategórií zdravotníckych pracovníkov.

LF SZU sa predovšetkým zaoberá prípravou odborníkov v dvoch doktorských študijných odboroch všeobecné lekárstvo a zubné lekárstvo. Lekárska fakulta SZU má priznané právo uskutočňovať III. stupeň vysokoškolského štúdia (doktorandské štúdium) v nasledujúcich akreditovaných študijných programoch: 
študijný odbor: vnútorné choroby  a  chirurgia. 

## Vedenie fakulty
;Dekan
* prof. MUDr. Anna Remková, DrSc.

;Prodekani
* MUDr. Katarína ZVAROVÁ, PhD., prodekan pre štúdium zahraničných študentov 
* doc. MUDr. Katarína Furková, CSc., mim. prof., prodekan pre postgraduálne vzdelávanie
* prof. MUDr. Iveta Šimková, CSc., prodekan pre vedecko-výskumnú činnosť 
* prof. MUDr. Juraj Pechan, CSc., prodekan pre doktorandské štúdium, habilitačné a vymenúvacie konania
* doc. MUDr. Katarína Holečková, PhD., prodekan pre pregraduálne štúdium
* RNDr. Zora KRIVOŠÍKOVÁ, PhD., prodekan pre vedu a výskum

;Predseda Akademického senátu:
* doc. MUDr. Marian BÁTOVSKÝ, CSc., mim. prof.

;Podpredseda:
* doc. MUDr. Igor Rusňák, CSc., mim. prof.

;Tajomníčka
* doc. RNDr. Danica Staneková, CSc.

## Akreditované špecializačné odbory
;Zdravotnícke povolanie lekár 

;Zdravotnícke povolanie zubný lekár 
* čeľustná ortopédia
* revízne zubné lekárstvo

## Akreditované certifikované pracovné činnosti
;Zdravotnícke povolanie lekár 

## Externé odkazy
* Oficiálna stránka fakulty

## Zdroje

* Oficiálna stránka fakulty


Kategória:Slovenská zdravotnícka univerzita v Bratislave
Kategória:Lekárske fakulty na Slovensku
Heartbreak

„**Heartbreak**“ je singel britsko-izraelského hudobníka Matta Schwartza (ako M'Black), na ktorom vokálne spolupracovala britsko-americká speváčka Nicol (ako Nicole Dash Jones). Skladba sa stala jeho prvým singlom, ktorý sa dostal na 1. miesto v rebríčku Hot Dance Airplay.

V Spojenom kráľovstve bol singel vydaný cez iTunes dňa 16. marca 2010 spoločne s ďalšími remixami.

## Zoznam skladieb
***CD Maxi-Single**
# „Heartbreak“ (M'Black Radio Edit) 3:31
# „Heartbreak“ (Original) 4:08
# „Heartbreak“ (M'Black Extended Mix)  5:46    
# „Heartbreak“ (Original Extended Mix)  6:30  
# „Heartbreak“ (The Drill Mix)  6:45  
# „Heartbreak“ (Eyegate Mix)  7:17  
# „Heartbreak“ (Felix Baumgartner Mix)  7:25  
# „Heartbreak“ (Inner Smile Mix)  8:37  
# „Heartbreak“ (Ron May Mix)  6:55   
# „Heartbreak“ (Caged Baby Mix)  8:34
# „Heartbreak“ (Bare Noize Mix)  4:01

## Pozície v rebríčkoch

## Referencie

## Zdroj

Kategória:Single z 2009
Kategória:Single z 2010
Kategória:Piesne Matta Schwartza
Reuven Rivlin

**Reuven Rivlin** (* 9. september 1939, Jeruzalem) je izraelský právnik, politik, bývalý poslanec Knesetu za stranu Likud, od 24. júla 2014 do 7. júla 2021 prezident Izraela.

V rokoch 2003 až 2006 a potom opäť v rokoch 2009 až 2013 zastával pozíciu predsedu Knesetu. Predtým pôsobil štyri roky v prvej vláde Ariela Šarona vo funkcii ministra komunikácií. V roku 2007 neúspešne kandidoval v prezidentských voľbách proti Šimonovi Peresovi a v nasledujúcich prezidentských voľbách bol zvolený do funkcie izraelského prezidenta. Úradu sa ujal zložením sľubu 24. júla 2014.

## Iné projekty

## Zdroj

Kategória:Izraelskí politici
Kategória:Izraelskí právnici
Kategória:Členovia Knesetu
Kategória:Izraelské osobnosti židovského pôvodu
Kategória:Osobnosti z Jeruzalema
Kategória:Členovia Likudu
Kategória:Prezidenti Izraela
Promachos (syn Aisóna)

**Promachos** (*Promachos*) je v gréckej mytológii syn Aisóna, kráľa v tesálskom Iólku. 

Po smrti kráľa Kréthea vládu nad Iólkom prevzal jeho syn Aisón, ktorého onedlho pripravil o vládu jeho nevlastný brat Pelias. Aisónovi sa medzitým narodil syn, ktorého pred možnou záhubou zveril v horách múdremu kentaurovi Cheirónovi. Dieťa dostalo meno Iasón a bolo vychovávané tak, ako sa na kráľovského syna patrí. Keď sa Iasón po dvadsiatich rokoch vrátil do Iólku, vyzval Pelia, aby mu odovzdal vládu. Pelias mu však nebol ochotný vrátiť vládu, preto navrhol, že mu ju vráti len pod podmienkou, ak vykoná hrdinský čin, aby tak dokázal, že si kráľovský trón zaslúži. Iasón súhlasil a dostal úlohu priniesť z ďalekej Kolchidy zlaté rúno.

Keďže sa mýty zachovali v rôznych verziách, sú známe i rôzne verzie Aisónovho následného osudu. V najznámejšej z nich mu po šťastnom návrate Iasóna z Kolchidy predĺžila život čarovným napojom Médeia.  Podľa inej, Aisóna a jeho malého syna Promacha v neprítomnosti Iasóna zabil Pelias. Život mu potom vrátila Médeia vo svojom čarovnom kotle. V oboch príbehoch však nakoniec musel Aisón preliať slzy nad svojimi mŕtvymi vnukmi a synom.  
  
## Referencie a bibliografia

Kategória:Postavy gréckej mytológie
Pyraichmes

**Pyraichmes** alebo **Pyraichmés** (*Pyraichmes/iný prepis:Pyraichmés*) môže byť v gréckej mytológii:
* vodca Paionov v trójskej vojne, pozri Pyraichmes (Paionia)
* kráľ Euboie, pozri Pyraichmes (Euboia)
Bea Littmannová

**Beatrix Littmannová**, rodená **Farkašová** (* 4. september 1929, Medené Hámre† 24. apríl 2018, Bernolákovo) bola slovenská speváčka.

## Životopis
Svoje detstvo strávila v Stupave a v Bratislave. So spevom začala v Dóme sv. Martina. Bola zakladajúcou členkou Slovenského filharmonického zboru (1946). Bola členkou ženského tria Tri dievčatká, aj sólovou speváčkou. Sprevádzala Františka Krištofa Veselého na vystúpeniach. Neskôr spievala v Tatra revue. V roku 1993 vystúpila v hudobnej relácii Repete. Jej manželom bol rozhlasový technik Ladislav Littmann.

### Známe hity
* *Najkrajšia hviezdička*
* *Skôr než odídeš*
* *Ružičky červené* (pôvodne Viera Racková)
* *Ty opäť prídeš*

## Diskografia
* 1955 – *Bea Littmannová: Skôr než odídeš, 51142-M*, Supraphon, MP
* 1956 – *Bea Littmannová: Ty opäť prídeš, 51858-M*, Supraphon, MP
* 1968 – *Melánia Olláryová, Bea Littmannová: Kapelník*, 0 44 0615, Supraphon, MP

### Kompilácie
*  1974 – *Pieseň môjho srdca** (A2 – Ružičky červené), 9113 0284*, Opus, LP
*  1978 –  *Nestarnúce melódie* – Opus, LP *(reedícia na CD – Opus 2006)* – Poprosme hviezdy – Bea Littmannová a Dušan Grúň, Ružičky červené
* 2007 – *Najkrajšie piesne Gejzu Dusíka** (6. Modrá ruža (+ [[Jozef Kuchár (spevák)|Jozef Kuchár]]), 8. Najkrajšia hviezdička, 14. Čo sa mi môže stať (+ [[Jozef Kuchár (spevák)|Jozef Kuchár]]), 21. Ružičky červené), 91 2765, [[Opus (slovenské hudobné vydavateľstvo)|Opus]], *CD
* 2009 – *Živióóó! Pesničky pre jubilantov** (9. Najkrajšia hviezdička), 91 2769, [[Opus (slovenské hudobné vydavateľstvo)|Opus]]*, CD

## Referencie

Kategória:Slovenské speváčky
Kategória:Tatra revue
Kategória:Osobnosti z Borinky
Lekárska fakulta

**Lekárska fakulta** môže byť:
* Lekárska fakulta Masarykovej univerzity
* Lekárska fakulta Slovenskej zdravotníckej univerzity v Bratislave
* Lekárska fakulta Univerzity Komenského v Bratislave
* Lekárska fakulta Univerzity Pavla Jozefa Šafárika v Košiciach
* Jesseniova lekárska fakulta v Martine Univerzity Komenského
Herónov vzorec

**Herónov vzorec** je vzorec na výpočet obsahu všeobecného trojuholníka (v euklidovskej rovine), pomocou dĺžok jeho strán.

## Vzorec
Ak sú a, b, c dĺžky strán trojuholníka, platí pre jeho obsah
 S = \sqrt{ s(s-a)(s-b)(s-c)},
kde  s= \frac {a + b +c}{2} je polovičný obvod trojuholníka.

## Dôkaz
Súbor:Heronuv_vzorec_small.png

Označme x vzdialenosť vrcholu B od päty kolmice z vrcholu A na stranu a (výška). Pre ostrouhlý trojuholník na obrázku platí:

 \ x^2 + v^2 = c^2 

 \ (a-x)^2 + v^2 = b^2 

Odčítame od druhej rovnice prvú, dostaneme:

 \ a^2 - 2ax = b^2 - c^2 

Z tohto vzťahu vyjadríme x:

 x= \frac {a^2 + c^2 - b^2}{2a} 

Toto platí aj v pravouhlom trojuholníku, v tupouhlom sa namiesto - dáva + (viď. nižšie). Ak do prvej rovnice dosadíme x, získame výšku v:

 \ v^2 = c^2 - x^2 

 v^2 = c^2 - \left(\frac {a^2 + c^2 - b^2}{2a}\right)^2 

 v^2 = c^2 - \frac {\left(a^2 + c^2 - b^2\right)^2}{4a^2} 

 v^2 =\frac{4c^2a^2 - \left(a^2 + c^2 - b^2\right)^2}{4a^2} 

 v =\frac{\sqrt{4c^2a^2 - \left(a^2 + c^2 - b^2\right)^2}}{2a} 

Ak dosadíme túto výšku do vzorca pre obsah trojuholníka  S= \frac {av}{2}, , dostaneme:

 S= \frac {\sqrt{4c^2a^2 - \left(a^2 + c^2 - b^2\right)^2}}{4} 

Ďalej pomocou rozkladov upravíme výraz pod odmocninou:

 S= \frac {\sqrt{\left(2ac + a^2 + c^2 - b^2\right)\left(2ac - a^2 - c^2 + b^2\right)}}{4} 

 S= \frac {\sqrt{\left[\left(a + c \right)^2 - b^2\right]\left[b^2 - \left(a - c \right)^2\right]}}{4} 

 S= \frac {\sqrt{\left(a + c + b\right)\left(a + c - b\right)\left(b + a - c\right)\left(b - a + c\right)}}{4} 

Dosadíme polovičný obvod s,  \ a + b + c = 2s   a dostávame výsledný vzorec:

 S= \frac {\sqrt{2s\left(2s - 2a\right)\left(2s - 2b\right)\left(2s - 2c\right)}}{4} 

 S= \frac {\sqrt{16s\left(s - a\right)\left(s - b\right)\left(s - c\right)}}{4} 

 S= \sqrt{s\left(s - a\right)\left(s - b\right)\left(s - c\right)} 

## História
Vzorec bol formulovaný Herónom z Alexandrie a dôkaz bol publikovaný v jeho knihe Métrika, napísanej v roku 60 pred Kr.

## Poznámky
* Kratší dôkaz je možný pomocou kosínusovej vety.
* Obsah trojuholníka je symetrická kvadraticky homogénna funkcia jeho strán.

## Referencie

## Pozri aj
* Trojuholník
* Obsah
* Tetivový štvoruholník

## Externé odkazy
* Dôkaz Herónoveho vzorca 
* Herónov vzorec

## Zdroj

Kategória:Matematické vety
Kategória:Trojuholník
Kategória:Eponymické termíny v matematike
Rory Gallagher

**William Rory Gallagher** (* 2. marec 1948† 14. jún 1995) bol írsky blues-rockový multinštrumentalista, spevák a skladateľ.

Rory Gallagher bol rodákom z Ballyshannonu v donegalsokom grófstve, a vyrastal v Corku. Gallagher sa stal známym potom ako koncom 60. rokov 20. storočia založil kapelu Taste, po rozpade ktorej v 70. až 80. rokoch nahral viacero svojich sólových projektov. Patril medzi veľmi talentovaných gitaristov, ktorý sa preslávil charizmatickými zanietenými vystúpeniami. Z Gallagherovych albumov sa na celom svete predalo viac ako 30&nbsp;miliónov kópií. Zomrel ako 47-ročný v roku 1995 následne po komplikáciách, ktoré mu vznikli po transplantácii pečene.

V roku 2003 mu vyšla kolekcia akustických nahrávok, ktorými prispel jeho brat Donal Gallagher. Na výrobe albumu *[[Wheels Within Wheels]]* spolupracovali Bert Jansch, Martin Carthy, The Dubliners a Lonnie Donegan. Roryho Galaghera považujú za svoj umelecký vzor viacerí hudobníci, ktorí začínali so svojou profesionálnou kariérou po ňom. Sú medzi nimi napríklad aj The Edge z kapely U2, Slash z Guns N' Roses, Johnny Marr zo zoskupenia The Smiths, Davy Knowles, Janick Gers z Iron Maiden, Glenn Tipton zo skupiny Judas Priest, Vivian Campbell, gitarista z Def Leppard (ale aj Thin Lizzy), Gary Moore a Joe Bonamassa. V roku 2010 bolo Galagherove meno na serveri Gibson.com na 42.&nbsp;mieste Top&nbsp;50 najlepších gitaristov všetkých čias.. V ďalšom rebríčku, ktorý zverejnil časopis *[[Rolling Stone]]*, bol Rory Gallagher v zozname stovky najlepších gitaristov na 57. mieste.

## Diskografia
* 1971 – *[[Rory Gallagher (album)|Rory Gallagher]]*
* 1971 – *[[Deuce (Rory Gallagher album)|Deuce]]* 
* 1972 – *[[Live in Europe (Rory Gallagher)|Live In Europe]]* 
* 1973 – *[[Blueprint (album)|Blueprint]]*
* 1973 – *[[Tattoo (album)|Tattoo]]*
* 1974 – *[[Irish Tour '74]]*
* 1975 – *[[Against the Grain (album)|Against the Grain]]*
* 1976 – *[[Calling Card]]*
* 1978 – *[[Photo-Finish]]* 
* 1979 – *[[Top Priority]]* 
* 1980 – *[[Stage Struck (album)|Stage Struck]]* 
* 1982 – *[[Jinx (Rory Gallagher album)|Jinx]]* 
* 1987 – *[[Defender (album)|Defender]]* 
* 1990 – *[[Fresh Evidence]]*

## Referencie

## Iné projekty
 

## Zdroj

Kategória:Írski bluesoví speváci
Kategória:Írski rockoví speváci
Kategória:Írski džezoví speváci
Kategória:Írski folkoví speváci
Kategória:Írski bluesoví gitaristi
Kategória:Írski rockoví gitaristi
Kategória:Írski džezoví gitaristi
Kategória:Írski folkoví gitaristi
Kategória:Írski bluesoví basgitaristi
Kategória:Írski rockoví basgitaristi
Kategória:Írski džezoví basgitaristi
Kategória:Írski folkoví basgitaristi
Kategória:Írski saxofonisti
Pyraichmes (Paionia)

**Pyraichmes** alebo **Pyraichmés** (*Pyraichmes/iný prepis:Pyraichmés*) je v gréckej mytológii syn riečneho boha Axia. Bol vodca Paionov v trójskej vojne.

Pyraichmes bol spolu s Asteropaiom vodcom Paionov bojujúcich v trójskej vojne na strane Trójanov.  V druhom speve Iliady, v tzv. katalógu lodí, epický básnik Homér o Pyraichmenovi zaznamenal: „*Paionských lukostrelcov zas Pýraichmés zďaleka viedol, od mesta Amydón, kde široký Axios prúdi, od Axia, z plynúcich riek najnádhernejšej na svete.*"

Pyraichmes v Iliade zohráva menšiu úlohu v porovnaní so svojim slávnejším rodákom Asteropaiom. Do bojov sa zapojil až v deviatom roku vojny. Na rozdiel od Asteropaia, Homér neuvádza jeho rodokmeň. (v diele *Dictys Cretensis* sa uvádza, že jeho otec bol Axios.) Pyraichmes sa v trójskej vojne stáva obeťou achájskeho hrdinu Patrokla. Keď urazený Achilles odmietol bojovať, jeho priateľ Patroklos si od neho požičal zbroj, aby Trójanov, ktorí už nebezpečne ohrozovali achájske lode oklamal. Trójania sa následne v domnienke, že sa proti nim ženie sám Achilles dali na útek. Rozohnený Patroklos hodil oštep priamo do stredu nepriateľa, kde sa nachádzalo najviac vojakov a jeho oštep smrteľne zranil Pyraichma, ktorý zaúpel bôľom a klesol na prašnú zem.
 
## Referencie a bibliografia

Kategória:Postavy gréckej mytológie
Kategória:Trójska vojna
Stanisław Ryłko

**Stanisław Marian Ryłko** (* 4. júl 1945, Andrychów, Poľsko) je poľský kardinál.

## Životopis
Po štúdiu katolíckej teológie bol Ryłko 30. marca 1969 vysvätený za kňaza krakovským arcibiskupom, neskorším pápežom Jánom Pavlom II.

20. decembra 1995 ho pápež menoval za titulárneho biskupa v Novici a tajomníka Pápežskej rady pre laikov. 6. januára 1996 obdržal biskupské svätenie z rúk pápeža, spolusvätiteľmi boli Giovanni Battista Re a Jorge María Mejía. 4. októbra 2003 sa stal predsedom Pápežskej rady pre laikov.

24. novembra 2007 ho Benedikt XVI. menoval za kardinála diakona s titulárnym kostolom *Sacro Cuore di Cristo Re*.

Ryłko bol priateľom Jána Pavla II., s ktorým bol aj v okamihu jeho smrti.

Z titulu svojej funkcie sa podieľa na prípravách Svetových dní mládeže.

## Referencie

## Zdroj

## Pozri aj
* Zoznam poľských kardinálov
* Zoznam kardinálov vymenovaných Benediktom XVI.

## Iné projekty

## Externé odkazy
* Stanisław Ryłko na catholic-hierarchy.org

Kategória:Poľskí kardináli
Kategória:Poľskí rímskokatolícki arcibiskupi
Kategória:Absolventi Pápežskej univerzity Gregoriany
Kardiochirurgia

**Kardiochirurgia** je špecializačný odbor, ktorý zabezpečuje vysoko špecializovanú chirurgickú liečbu vrodených a 
získaných chorôb srdca a veľkých ciev. 

Na území Slovenska sa chirurgia srdca a veľkých ciev vykonáva v pracoviskách:

* NÚSCCH, a. s. (Národný ústav srdcových a cievnych chorôb, a. s.) v meste Bratislava
* SÚSCCH, a. s. (Stredoslovenský ústav srdcových a cievnych chorôb, a. s.) v meste Banská Bystrica
* VÚSCH, a. s. (Východoslovenský ústav srdcových a cievnych chorôb, a. s.) v meste Košice

## Externé odkazy
* http://www.szu.sk/userfiles/file/Katedry/kat_58/Spec_studium_kardiochirurgia.pdf
* http://www.szu.sk/index.php?id=100&menu=56&kgid=58&idpart=4&iddp=2
Stredoslovenský ústav srdcových a cievnych chorôb

**Stredoslovenský ústav srdcových a cievnych chorôb, a. s.** (SÚSCCH) je jednou z troch špecializovaných nemocníc, ktorá poskytuje komplexnú starostlivosť o pacientov s kardiovaskulárnymi chorobami. Jeho poslaním je poskytovanie komplexnej ambulantnej a ústavnej starostlivosti o dospelých pacientov s chorobami srdca a veľkých ciev. Ústav má právnu podobu akciovej spoločnosti, jediným vlastníkom akcií je štát a sídli v Banskej Bystrici.

## Služby
SÚSCCH a. s. poskytuje špecializovanú starostlivosť o pacientov v odbore: 
* anestéziológia 
* angiológia
* funkčná diagnostika
* intenzívna medicína
* kardiochirurgia
* kardiológia

Ústav je tiež akreditovanou výukovou základňou pre Fakultu zdravotníctva Slovenskej zdravotníckej univerzity.

## Referencie

## Externé odkazy
* Oficiálna stránka SÚSCCH  

Kategória:Nemocnice na Slovensku
Kategória:Stavby v Banskej Bystrici
Kategória:Kardiológia na Slovensku
Kategória:Organizácie v Banskej Bystrici
Dieter Borst

**Dieter Borst** (* 12. máj 1950, Schramberg, Nemecko) je nemecký maliar a sochár 20. storočia.

## Kariéra
Ako maliar sa špecializoval na neformálne maľby. Základným prvkom jeho obrazov je linka, ktorá je vykonávaná pomocou farebných segmentov.

Borst znižuje "videné", "skúsene" a "žité" na minimum. Rušivé prílohy, ktoré by sa mohli odkloniť od základného bodu, boli vynechané. Zemité a pastelové odtiene sú dominujúce v jeho obrazoch, vedľa čiernej farby. Tela sú rozdelené podľa neho. Tieto prvky, obnažil v ich základných formách, budú sa znovu prekladať pri pohľade na ne ako abstrahovanie pamäti vystúpené v prírode. Dokonca aj linky, zjavne usporiadané, budu prerušene do energetických prvkov a farebných polí, ktoré sú štiepiacou harmóniou z týchto riadkov a zároveň v jednom zväzku sa zosilujú. Prvky, ktoré sa opakujú často, sú čiary, ktoré sa chystajú utiecť von z rámu, definovanie seba ako energiu.

V roku 1969 študoval na Americkej škole umenia v Mníchove. V roku 1972 uskutočnil polročnú študijnú cestu do západnej Afriky. V roku 1973 začal maľovať. V roku 1997 sa presťahoval na Kanárske ostrovy. V roku 2007 jeho ateliér zhorel v lesnom požiari na ostrove Gran Canaria. Stovky obrazov vo všetkých fázach svojho produktívneho života boli zničené.

## Exponáty
Jeho práce boli vystavované v New Yorku, Fort Lauderdale / Miami, Kolíne nad Rýnom a Gran Canaria.

## Múzeum / Galéria
*Broadway Gallery, New York
*Galeria Colonial House Inn, New York
*Grand, Fort Lauderdale, Florida
*Galeria Tempestas, Kolín nad Rýnom
*Galeria de Arte, Španielsko / Gc

## Obrazy

Súbor:Borst schwarz 4.jpg |
Súbor:Documenta 14 borst 7.jpg|
Súbor:2011 borst 10.jpg|
Súbor:Borst0027.jpg|
Súbor:Borst0001.jpg|
Súbor:Documenta 14 borst 9.jpg|
Súbor:Borst 2013 e.jpg|


## Literatúra
* Autor: Diana Neubauer: Dieter Borst - informel 2013, Verlag: Bod, ISBN 978-3-7322-5015-8

## Referencie
**Dieter Borst* New York Arts Magazine 
**Dieter Borst* Lexikonia – Enzyklopädie
**Dieter Borst* Artnews 
**Borst* http://kuenstler.neuepresse.de/kuenstler/dieter-borst.html 
**Dieter Borst* Broadway Gallery, NY USA 
**Dieter Borst* German National Library
**Borst* Artslant - Worldwide 
**Borst* Haz-Hannoversche Allgemeine 

## Externé odkazy
*Dieter Borst, You Tube https://www.youtube.com/channel/UCpHtAeqhnzaN2j7XDpj8lIw
*Dieter Borst bei Kunstgiganten http://www.kunstgiganten.de/kuenstler.php?kid=645 
*Dieter Borst, Art Informel,http://www.netcom4you.com/en/community/4624-dieter-borst/videos/video/453-bo-dieter-borst 

Kategória:Moderní maliari
Kategória:Nemeckí maliari
Kategória:Nemeckí sochári
Cheek to Cheek (2014)

**Cheek to Cheek** je spoločný štúdiový album amerických spevákov Lady Gaga a Tonyho Bennetta, ktorý vyšiel 19. septembra 2014  v Nemecku a Austrálii a 23. septembra v USA a zvyšku sveta. Vydanie albumu bolo viackrát odkladané a pôvodne mal byť vydaný už 1. januára 2014, resp. v marci 2014. *Cheek to Cheek* je Bennettova druhá spolupráca s Lady Gaga, prvou bol spoločný duet „The Lady Is a Tramp“. Pieseň sa nachádza na jeho albume *Duets II.*, ktorý je ocenený cenou Grammy .

## Zoznam skladieb

**iTunes bonus track**

## Referencie


Kategória:Albumy Lady Gaga
Kategória:Albumy Tonyho Bennetta
Kategória:Hudobné albumy z 2014
Cheek to Cheek

**Cheek to Cheek** môže byť:

* pieseň Freda Astaira z roku 1935, pozri Cheek to Cheek (1935)
* množstvo cover verzií tejto piesne
* hudobný album:
** album spevákov Lady Gaga a Tonyho Benneta z roku 2014, pozri Cheek to Cheek (2014)
** album Beegie Adair z roku 2006, pozri pod Beegie Adair
** album Lisy Ono z roku 2009, pozri pod Lisa Ono
** album Barbary Cookovej a Michaela Feinsteina z roku 2011, pozri pod Barbara Cooková a Michael Feinstein
* epizóda amerického seriálu St. Elsewhere
Franciszek Macharski

**Franciszek kardinál Macharski** [frančjišek Macharski] (* 20. máj 1927, Krakov – † 2. august 2016, tamže) bol poľský kardinál, v rokoch 1979 – 2005 krakovský arcibiskup. Tu bol nástupcom Jána Pavla II. po jeho vymenovaní za pápeža a bol tiež jeho blízkym priateľom.

Za kňaza ho vysvätil 2. apríla 1950 kardinál Adam Stefan Sapieha. 30. decembra 1978 bol vymenovaný za krakovského arcibiskupa a biskupské svätenie prijal 6. januára 1979 z rúk svojho predchodcu v Krakove – pápeža Jána Pavla II. 30. júna 1979 bol vymenovaný za kardinála (titulárny kardinál v San Giovanni a Porta Latina).

Vo funkcii krakovského arcibiskupa ho v roku 2005 nahradil kardinál Stanisław Dziwisz.

## Pozri aj
* Zoznam poľských kardinálov
* Zoznam kardinálov vymenovaných Jánom Pavlom II.

## Zdroj
*

Kategória:Arcibiskupi Krakovskej arcidiecézy
Kategória:Poľskí kardináli
Kategória:Osobnosti z Krakova
Asios

**Asios** môže byť:
* v gréckej mytológii:
** syn Dymanta, brat Hekaby, pozri Asios (syn Dymanta)
** syn Hyrtaka z Tróady, pozri Asios (syn Hyrtaka)
* staroveký grécky básnik, pozri Asios zo Samu
* planétka, pozri 11554 Asios
Grohe

**Grohe** AG je nemecká spoločnosť, ktorá sa zaoberá výrobou sanitárnej techniky, vrátane kuchynských a kúpeľňových vodovodných batérií a sprchových systémov. Grohe má v tomto segmente celosvetový trhový podiel vo výške približne 8 %. Centrála spoločnosti Grohe sa nachádza v nemeckom Düsseldorfe a má zastúpenie v mnohých častiach sveta, vrátane Slovenskej republiky so sídlom v Prahe. 

Grohe má šesť výrobných závodov: 3 v Nemecku (Hemer, Lahr, Porta Westfalica), 1 v Portugalsku (Albergaria-a-Velha), 1 v Thajsku (Rayong Province) a 1 v Kanade (Mississauga). Spoločnosť zamestnáva celkom 9300 ľudí, vrátane 3500 zamestnancov, ktorí pracujú pre jej čínsku dcérsku spoločnosť Joyou.

## Externé odkazy
* Grohe SR 
* O spoločnosti Grohe (EN)

Kategória:Podniky v Nemecku
Vráskavec sejval

**Vráskavec sejval** (iné názvy: **vráskavec severný**, zastarano *plýtvak severný*; lat. *Balaenoptera borealis*) je veľryba z rodu vráskavec.

## Opis
* Dĺžka: 12 – 15 m (v niektorých prípadoch merajú samice až 21 m)
* Hmotnosť: 20 – 27 ton
* Výskyt: vyskytuje sa vo všetkých oceánoch a otvorených moriach, okrem polárnych a tropických oblastí, chránený zákonom ohrozený – veľmi vysoké riziko vyhynutia.
 
Pre túto relatívne štíhlu veľrybu so splošteným chvostom je typická tmavá oceľovošedá farba, iba brucho má belšie a po celom tele má nepravidelné biele škvrny – jazvy po parazitoch. Hlavu má vpredu zašpicatenú a chrbtovú plutvu v tvare polmesiaca zatočenú dozadu. Živí sa planktónom. Denne zje približne 900 kg planktónu, malých kôrovcov a drobných rybiek.
 
V lete sa vyskytuje najmä v miernom a subpolárnom pásme, v zime migruje do vôd subtropických oblastí. Väčšinou sa zdržiava v skupinách dvoch až piatich jedincov, no pri kŕmení boli spozorované aj 50-členné zoskupenia. Vráskavec severný patrí k najrýchlejším veľrybám. Dokáže plávať rýchlosťou až 50 km/hod. Na rozdiel od rýchleho plávania však vôbec nevyniká v potápaní. Tieto veľryby sa potápajú iba v plytkých vodách a dokážu sa ponoriť len na 5 až 10 minút. Samica zvyčajne po desiatich až dvanástich mesiacoch gravidity privedie na svet každé dva až tri roky jedno mláďa, ktoré pri narodení meria 4,5 metra.

## Iné projekty

## Zdroje

* Reilly, S.B., Bannister, J.L., Best, P.B., Brown, M., Brownell Jr., R.L., Butterworth, D.S., Clapham, P.J., Cooke, J., Donovan, G.P., Urbán, J. & Zerbini, A.N. 2008. Balaenoptera borealis. The IUCN Red List of Threatened Species 2008: e.T2475A9445100. http://dx.doi.org/10.2305/IUCN.UK.2008.RLTS.T2475A9445100.en. Prístup 21. december 2015.

Kategória:Balaenopteridae
Kategória:Ohrozené druhy
Donus

**Donus** (* ?, Rím, Byzantská ríša – † 11. apríl 678, Rím, Byzantská ríša) bol 78. pápež rímskokatolíckej cirkvi. Pápežský úrad zastával od 2. novembra 676 do svojej smrti.

## Životopis
Za pápeža bol zvolený už v starobe. Donus dosiahol dohodu s Ravennou, na základe ktorej Ravenna stratila nezávislé postavenie od Ríma. V Konštantínopole rástla túžba o dohodu s Rímom po roky trvajúcich sporoch. V Ríme staval, obnovoval a skrášľoval kostoly a kláštory, napr. položil mramorovú dlažbu v chráme svätého Petra. Cisár Konštantín IV. napísal pápežovi list, v ktorom poukazoval na riešenie sporných teologických otázok. Donus však zomrel skôr, ako list opustil Konštantínopol.

## Iné projekty

## Zdroj
* 

Kategória:Úmrtia 11. apríla
Kategória:Úmrtia v 678
Kategória:Talianski pápeži
Kategória:Osobnosti z Ríma
Kategória:Pochovaní v bazilike svätého Petra
Ján V. (pápež)

**Ján V.** (* 635, Antiochia, Sýria, Byzantská ríša&nbsp;–&nbsp;† 2. august 686, Rím, Pápežský štát) bol 82. pápež Katolíckej cirkvi. Pápežský úrad zastával od 23. júla 685 do svojej smrti.

## Biografia
Ján bol aktívny na Treťom carihradskom koncile, kde sa výrazne podieľal na diskusiách a osobne priniesol dokumenty koncilu a súhlas cisára Konštantína IV. so zvolením pápeža Leva II. Hneď po svojom jednohlasnom zvolení bol vysvätený v Lateráne a čakal na potvrdenie svojho zvolenia od ravennského exarchu. Úspešne potlačil snahy o samostatnosť cirkvi na Sardínii, kde metropolita vymenoval biskupa bez zvolenia Ríma. Tohto biskupa Ján odvolal a dosadil ho do úradu až keď uznal, že Svätá Stolica je na Sicílii rozhodujúca autorita. Okrem tohto sa o ňom vie už len to, že počas väčšiny vlády bol chorý a sotva vládal vysväcovať kňazov.

## Iné projekty

## Zdroj
* 

Kategória:Narodenia v 635
Kategória:Úmrtia 2. augusta
Kategória:Úmrtia v 686
Kategória:Sýrski pápeži
Kategória:Pochovaní v bazilike svätého Petra
Konon

**Konon** (* cca 630, Sicília, Byzantská ríša – † 21. september 687, Rím, Byzantská ríša) bol 83. pápež rímskokatolíckej cirkvi. Pápežský úrad zastával od 21. októbra 686 do svojej smrti.

## Biografia
Po smrti Jána V. vypukli v Ríme spory o následníctvo. Rímske vojsko podporovalo kňaza Teodora, ale duchovenstvo arcikňaza Petra. Nakoniec zvolili kompromis a do funkcie pápeža bol uvedený Konon, podporený aj armádou aj duchovenstvom a nakoniec voľbu schválil cisársky exarcha v Ravenne. Nový pápež bol však prostoduchý a neustále chorý a nevládal plniť ani základné povinnosti ako vysväcovať kňazov. 17. februára 687 napísal cisár Justinián II. pápežovi list, v ktorom mu oznamuje, že rozhodnutia Tretieho carihradského koncilu potvrdili všetci vysokí hodnostári. Veľkú chybu pápež urobil, keď na post správcu cirkevného majetku na Sicílii menoval syrakúzskeho Konštantína, ktorý však vládol vydieračským spôsobom. Neskôr sicílsky miestodržiteľ Konštantína uväznil a deportoval.

## Iné projekty

## Zdroj
* 

Kategória:Narodenia v 630
Kategória:Úmrtia 21. septembra
Kategória:Úmrtia v 687
Kategória:Talianski pápeži
Kategória:Pochovaní v bazilike svätého Petra
Ján VI. (pápež)

**Ján VI.** bol  85. pápež katolíckej cirkvi v období medzi rokmi 701 – 705. Jeho predchodcom bol Sergius I. a jeho nástupcom sa stal Ján VII.

## Referencie

## Iné projekty

Kategória:Úmrtia 11. januára
Kategória:Úmrtia v 705
Kategória:Grécki pápeži
Kategória:Osoby s neistým dátumom narodenia
Kategória:Pochovaní v bazilike svätého Petra
Konštantín I. (pápež)

**Konštantín I.** (; * cca 664, Sýria – † 9. apríl 715, Rím, Pápežský štát) bol 88. pápež katolíckej cirkvi. Pápežský úrad zastával od 25. marca 708 do svojej smrti.

## Biografia
Konštantín zvolený po krátkom pontifikáte Sisina. Podľa jeho životopisca bol Konštantín nesmierne vľúdny. V roku 709, keď sa novozvolený ravennský arcibiskup Félix odmietol podriadiť Rímu, vyhnal ho cisár Justinián II. Neskôr sa Félix v roku 712 vrátil z vyhnanstva a zmieril sa s pápežom.

Hlavnou udalosťou Konštantínovho pontifikátu bola ročná návšteva Konštantínopol v období október 710október 711, čím sa až do návštevy Pavla VI. v roku 1967, stal posledným pápežom, ktorý Konštantínopol navštívil. Návšteva mala obrovský úspech. Konštantínov diakon Gregor (neskorší Gregor II.) viedol rokovania v Nikodéme. Dokázal cisárovi vysvetliť, prečo veľké množstvo kánonov, ktoré schválil Quinisextský koncil, ktorý zvolal cisár Justinián. Cisár napokon tieto pripomienky schválil. Cisár Justinián obradne pobozkal pápežove nohy, dostal od neho rozhrešenie a prijímanie a vydal dekrét, v ktorom uznáva privilégiá rímskej cirkvi a jej nadradenosť nad Ravennou. Chorý Konštantín prišiel do Ríma 24. októbra 711.

O štrnásť dní, 4. novembra 711 Justiniána zavraždili vzbúrení vojaci. Na trón nastúpil Filippus Bardanes, ktorý dohodu nerešpektoval a dohoda padla. Filippova podobizeň bola stiahnutá z mincí, kostolov a jeho meno sa vyškrtlo na všetkých dokumentoch v Ríme. Ravennský exarcha bol však proti tomu a vypukli boje. Pápež vyslal do ulíc kňazov "vyzbrojených" evanjeliami a krížmi. Filippika 3. júna 713 zvrhli a jeho nástupca Anastáz napravil škody spôsobené Filippikom a potvrdil dohodu ustanovenú medzi Konštantínom a Justiniánom.

## Iné projekty

## Zdroj
* 

Kategória:Narodenia v 664
Kategória:Úmrtia 9. apríla
Kategória:Úmrtia v 715
Kategória:Pápeži
Kategória:Pochovaní v bazilike svätého Petra
Zachariáš (pápež)

Svätý **Zachariáš** (* 679, Santa Severina, Kalábria – † 15. marec 752, Rím) bol 91. pápež od 3. decembra 741 do 15. marca 752. Katolícka cirkev slávi jeho sviatok 15. marca. Jeho predchodca bol sv. Gregor III. a jeho nástupcom sa stal Štefan II.

## Životopis
Zachariáš sa narodil v Kalábrii. Za diakona bol vysvätený počas pápeža sv. Gregora III. Keď pápež zomrel, za jeho nástupcu v roku 741 zvolili Zachariáša. 

Ako pontifex silne bojoval proti obrazoborectvu cisára Konštantína V., ako aj proti otrokárstvu. Snažil sa o mier, vyjednával s panovníkmi a podporoval upevnenie karolovského rodu vo Franskej ríši. Podporoval hlásanie evanjelia v Nemecku (sv. Bonifác). Hovorí sa, že na vežu Lateránskeho paláca dal namaľovať mapu kresťanského sveta.

Preložil dialógy sv. Gregora Veľkého z latinčiny do gréčtiny. V roku 743 zmenil starodávny zvyk biskupov ísť na púť k hrobom apoštolov sv. Petra a Pavla za povinnú návštevu. Ide o *Ad limina apostolorum.*

Zomrel 15. marca 752.

## Referencie


## Pozri aj

* Zoznam svätcov Katolíckej cirkvi

Kategória:Pápeži
Kategória:Narodenia v 679
Kategória:Úmrtia 15. marca
Kategória:Úmrtia v 752
Kategória:Pochovaní v bazilike svätého Petra
Kategória:Katolícki svätci majúci sviatok 15. marca
Svätý Bonifác

Svätý **Bonifác** OSB () (* 675? – † 5. jún 754, Dokkum), vlastným menom **Winfrid** (*Wynfrith* alebo *Wynfryth*) z Wessexu bol anglosaský benediktínsky mních a misionár, ktorý šíril kresťanstvo vo Franskej ríši.V roku 745 sa stal prvým mohučským arcibiskupom a označuje sa za „Apoštola Nemcov“ a patróna Nemecka. Jeho kult sa rozšíril v 19. storočí.

## Život
Za kňaza bol vysvätený v roku 702. Rímske martyrológium uvádza, že ho pápež Gregor II. vysvätil za biskupa a poslal do Germánii. Vtedy mu sám pápež zmenil meno na Bonifác.

V Germánii sa stal prvým arcibiskupom mohučským.

Zomrel mučeníckou smrťou, keď ho ubodali mečom rozzúrení pohania.

## Uctievanie
Podľa Rímskeho martyrológia si ho Katolícka cirkev uctieva 5. júna.

## Referencie


## Pozri aj

* Rímske martyrológium
* Zoznam svätcov Katolíckej cirkvi

Kategória:Narodenia v 7. storočí
Kategória:Úmrtia 5. júna
Kategória:Úmrtia v 754
Kategória:Britskí katolícki svätci
Kategória:Osobnosti na nemeckých poštových známkach
Kategória:Katolícki svätci majúci sviatok 5. júna
Kategória:Anglickí katolícki svätci
Štefan III. (pápež)

**Štefan III. (IV.)** (; * cca. 720, Sicília, Byzantská ríša - † 24. január 772, Rím, Pápežský štát) bol 94. pápež rímskokatolíckej cirkvi. Pápežský úrad zastával od 7. augusta 768 do svojej smrti.

## Biografia
Hneď po svojom zvolení poslal na franský dvor misiu, ktorá oznámila kráľovi zvolenie nového pápeža a pozvala franských biskupov na synodu, ktorá mala byť konaná v nasledujúcom roku. Po smrti franského kráľa Pipina III. prijali misiu jeho synovia Karol a Karolman, ktorí žiadosti vyhoveli. Synoda riešila hlavne otázku nedávneho vládnutia protipápeža Konštantína, spálila dekrét o jeho zvolení a prehlásila ho za neplatný; ale riešila aj otázku obrazoborectva, zavrhla východný obrazoborecký koncil z Hierie a schválila uctievanie obrazov.

Pápež bol nepriateľom longobardského kráľa Desideria. Roku 770, keď si franský cisár Karol Veľký v snahe podporovať novú zahraničnú politiku vzal dcéru Desidera, pápež toto manželstvo preklial. Karol sa v roku 771 nakoniec rozviedol, kvôli čomu si znepriatelil Desideria.

Štefan mal pocit, že má notár Christofer v Ríme priveľkú moc, preto uzavrel so svojim nepriateľom Desiderom spojenectvo. Neskôr Christofera zajal a vydal franskému kráľovi naletiac na to, že kráľ daruje pápežovi ďalšie územie. Pápež to vysvetlil tak, že ho chcel Christofer zabiť, ale zachránil ho jeho "priateľ" Desiderius.

## Iné projekty

## Zdroj
* 

Kategória:Narodenia v 720
Kategória:Úmrtia 24. januára
Kategória:Úmrtia v 772
Kategória:Pápeži
Kategória:Pochovaní v bazilike svätého Petra
Štefan II. (pápež)

**Štefann II.** **(III.)** (* 714 / 715 Rím - † 26. apríl 757) bol 92. pápežom od 26. marca 752 do roku 757. Jeho predchodca bol sv. Zachariáš a po ňom nastúpil do úradu pápeža sv. Pavol I.

## Život
Očíslovanie jeho mena je sporné, lebo po smrti sv. Zachariáša bol pápežom zvolený takisto Štefan II., ktorý ale zomrel na mŕtvicu už dva dni po svojej voľbe, bez toho aby bol vysvätený na biskupa. Z tohto dôvodu v dnešnom poňatí nebol pápežom (biskupom mesta Ríma), na druhej strane podľa chápania pápeža ako svetského panovníka ním bol.

Štefan II. prijal od franského panovníka Pipina Krátkeho tzv. Pipinovu donáciu z roku 754, ktorá stojí na počiatku existencie pápežského štátu.

## Iné projekty

Kategória:Úmrtia 26. apríla
Kategória:Úmrtia v 757
Kategória:Talianski pápeži
Kategória:Pochovaní v bazilike svätého Petra
Eugen II.

**Eugen II.** () (??, Rím – † 7. august 827, Rím) bol 99. pápežom od 8. mája 824 až do svojej smrti v roku 827. Po jeho smrti sa stal jeho nástupcom Valentín a jeho predchodcom bol sv. Paschal I.

## Životopis
Bol zvolený po dlhých sporoch o Petrov stolec. V auguste 824 poslal cisár Ľudovít I. Pobožný svojho syna Lotara I., aby obnovil poriadok v Ríme po zmätkoch vlády Paschala I. S pápežovou pomocou finančne zabezpečil vdovy a rodiny osôb zavraždených za Paschalovej vlády. 11. novembra 824 vydal „Rímske ustanovenie“ s Eugenovým súhlasom, ktoré: vyjadrovalo vysokú mieru franskej kontroly pápežstva, stanovilo, že ľudia môžu rozhodnúť pri súdnom procese, či chcú byť trestaný franským, rímskym alebo longobardským právom, zriaďovalo kontrolnú komisiu v ktorej mal zastúpenie aj pápež aj cisár a ktorá mala každoročne informovať cisára a obnovilo dávnu tradíciu, podľa ktorej mal rímsky ľud a duchovenstvo právo na účasť pri pápežských voľbách. V roku 824 poslal cisár do Ríma misiu, aby prinútila pápeža zrušiť uctievanie obrazov, ale pápež trval na tom, že v prospech obrazov sa rozhodlo už na Druhom nicejskom koncile. V Byzantskej ríši bolo v tom čase obrazoborectvo dovolené. Cisár Ľudovít však napriek tomu, že chcel uctievanie obrazov zrušiť, nechal konečné rozhodnutie na pápeža.

## Pozri aj

* Zoznam kardinálov vymenovaných Eugenom II.

## Iné projekty

## Externé odkazy
* Catholic Encyclopedia 

Kategória:Úmrtia v 827
Kategória:Osobnosti z Ríma
Kategória:Talianski pápeži
Kategória:Pochovaní v bazilike svätého Petra
Brian Schmidt

**Brian Paul Schmidt** (* 24. február 1967, Missoula, Montana, USA) je americko-austrálsky astrofyzik. 

Je profesorom na Australian National University, pracuje na Research School of Astronomy and Astrophysics. Jeho hlavnou oblasťou záujmu je výskum supernov, najmä z kozmologického hľadiska. Roku 2011 získal spolu so Saulom Perlmutterom a Adamom Riessom Nobelovu cenu za fyziku, a to za "objav zrýchľujúceho sa rozpínania vesmíru pozorovaním vzdialených supernov".

## Iné projekty

## Externé odkazy
* Profil na stránke Nobelovej ceny
* Profil na stránkach Research School of Astronomy and Astrophysics
* Profil na stránkach Australian Academy of Science 

## Zdroj

Kategória:Astrofyzici USA
Kategória:Austrálski vedci
Kategória:Nositelia Nobelovej ceny za fyziku
Kategória:Osobnosti z Montany